Diari Oficial de la Generalitat Valenciana


Sumari del DOGV 4142, del 05-12-2001 (2001/11175)

RESOLUCIÓ de 20 d'abril de 2001, de la Direcció General de Treball i Seguretat Laboral, per la qual es disposa el registre i la publicació de l'acord sobre actualització de salaris any 2000 del Conveni Col·lectiu de l'empresa Valenciana d'Aprofitament Energètic de Residus, SA, VAERSA. (Codi núm. 8000272).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/11781


Data del document
:   20-04-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * empresa pública

RESOLUCIÓ de 20 d'abril de 2001, de la Direcció General de Treball i Seguretat Laboral, per la qual es disposa el registre i la publicació de l'acord sobre actualització de salaris any 2000 del Conveni Col·lectiu de l'empresa Valenciana d'Aprofitament Energètic de Residus, SA, VAERSA. (Codi núm. 8000272). [2001/A11321]
  
Vist el text de l'Acord adoptat en data 19 de setembre de 2000, per la Comissió Negociadora del Conveni Col·lectiu de l'empresa Valenciana d'Aprofitament Energètic de Residus, SA, VAERSA, presentat davant d'aquesta Direcció General de Treball i Seguretat Laboral el dia 6 d'abril de 2001, sobre actualització de les taules salarials per a l'any 2000, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, resol:
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 20 d'abril de 2001.- El director general de Treball i Seguretat Laboral: Román Ceballos Sancho.
  
Acta de la Comissió Negociadora del Conveni Col·lectiu d'empresa de VAERSA
  
A València, el 19 de setembre de 2000, en la seu de Valenciana d'Aprofitament Energètic de Residus SA (VAERSA), es reuneix la Comissió Negociadora del Conveni Col·lectiu d'aquesta empresa i, per unanimitat, adopta els següents
  
Acords
  
Primer. Les retribucions per a 1999 (resultants de l'actualització de les taules salarials per a 1998, contingudes en l'article 33 del Conveni Col·lectiu de VAERSA), s'incrementaran, amb efectes del dia 1 de gener de 2000, en un 2 per cent, segons recull la Llei de Pressupostos de la Generalitat Valenciana.
  
Així mateix, els salaris s'ajustaran als possibles increments que, per a l'any 2000, es puguen pactar -respecte a les empreses públiques-, en la Mesa de Negociació constituïda per la Generalitat i les centrals sindicals.
  
També es pagarà als treballadors mensualment la quantitat de 1.875 pessetes recollida en l'acord entre l'administració del Govern Valencià i els representants sindicals, i això d'acord amb allò pactat en l'article 3 del Conveni Col·lectiu de VAERSA. Aquest pagament s'efectuarà durant els 12 mesos de l'any 2000, en els quals s'inclouen els mesos ja transcorreguts del dit any.
  
Als treballadors que perceben els salaris per dia treballat se'ls pagarà, per cada jornada que hagen treballat o treballen en l'any 2000, la quantitat de 100 pessetes/jornada de treball.
  
Segon. Els salaris incrementats segons el que refereix el punt anterior s'aplicaran a partir de l'1 de gener de l'any 2000.
  
Tercer. La resta del contingut, de l'anterior conveni col·lectiu, continuarà en vigor fins que culminen les negociacions que la Comissió Negociadora està duent a terme per a renovar-lo.
  
Quart. Aquest acord s'inscriu en allò previst, sobre la negociació dels convenis col·lectius, en els articles 85 i 86 de l'Estatut dels Treballadors; i, en especial, respecte a la possibilitat de pactar distints períodes de vigència per a cada matèria, o grup homogeni de matèries, dins del mateix conveni col·lectiu.
  
Cinqué. Atesa la condició d'empresa pública de VAERSA, la validesa i força d'obligar, d'aquest pacte d'increment salarial, queden supeditades al preceptiu informe favorable que ha de ser emés, sobre això, per la Conselleria d'Economia i Hisenda, conforme al que disposa la Llei de Pressupostos de la Generalitat Valenciana per a l'exercici 2000.
  
Ambdues parts -empresarial i social-, de la Comissió Negociadora, expressen la plena conformitat amb el contingut d'aquest acord, que firmen en quadruplicat exemplar en el lloc i en data assenyalats en l'encapçalament.
  
Queda comissionada la representació de l'empresa per a traslladar el present acord a la Direcció General de Treball de la Generalitat Valenciana, per al preceptiu dipòsit, registre i publicació en el butlletí oficial corresponent.